b"\n_START_ARTICLE_\nMarcusenius rheni\n_START_SECTION_\nEtimologia\n_START_PARAGRAPH_\nMarcusenius fa refer\xc3\xa8ncia a l'alemany Johann Marcusen (el primer icti\xc3\xb2leg a estudiar els morm\xc3\xadrids de forma sistem\xc3\xa0tica), mentre que l'ep\xc3\xadtet rheni al\xc2\xb7ludeix a J. A. G. Rehn, zo\xc3\xb2leg de l'expedici\xc3\xb3 que va descobrir aquesta esp\xc3\xa8cie.\n_START_SECTION_\nDescripci\xc3\xb3\n_START_PARAGRAPH_\nEl cos fa 20,8 cm de llarg\xc3\xa0ria m\xc3\xa0xima i \xc3\xa9s de color marr\xc3\xb3 fosc (el cap m\xc3\xa9s fosc o marr\xc3\xb3 negr\xc3\xb3s). Obertura de la boca for\xc3\xa7a curta. 46-50 (+ 4 o 5) escates a la l\xc3\xadnia lateral, les m\xc3\xa9s grans al peduncle caudal. Aleta caudal en gran part escatosa, molt emarginada i amb els l\xc3\xb2buls arrodonits i amples. Totes les aletes s\xc3\xb3n d'un marr\xc3\xb3 apagat i amb tonalitats oliv\xc3\xa0cies. Iris gris fosc.\n_START_SECTION_\nH\xc3\xa0bitat i distribuci\xc3\xb3 geogr\xc3\xa0fica\n_START_PARAGRAPH_\n\xc3\x89s un peix d'aigua dol\xc3\xa7a, demersal i de clima tropical, el qual viu a \xc3\x80frica: \xc3\xa9s un endemisme del llac Vict\xc3\xb2ria a Tanz\xc3\xa0nia i Uganda.\n_START_SECTION_\nObservacions\n_START_PARAGRAPH_\n\xc3\x89s inofensiu per als humans i el seu \xc3\xadndex de vulnerabilitat \xc3\xa9s baix (18 de 100)."